Paraclisul Sfinţilor împărați şi întocmai cu apostolii Constantin şi 
maica sa Elena 
(s.v. 21 mai/ s.n. 3 iunie) 


Sfinţii împărați Constantin ( 337) şi Elena (327) - ocrotitori ai creştinătăţii (s.v. 
21 mai/ s.n. 3 iunie): 


https://www.academia.edu/102837093/Sfin % C5% A3ii_% C3% AEmp % C4% 83ra % C5% A 
3i Constantin 337 %C5%9Fi Elena 327 ocrotitori ai cre%C5%9Ftin 9% C4% 83t % C4% 
83%C5%A3ii s v 21 mai sn 3 iunie 


https://archive.org/details/sf.-constantin-si-elena 

Materiale despre Sfinţii împărați Constantin şi Elena: 


https://independent.academia.edu/emystea/Sf-Constantin- % C5 9% 9Fi-Elena-(21-mai 


https://archive.org/details/Q steaemy?gquery=Constantin+Elena 


https://www.slideshare.net/steaemy 1/search_my_uploads?type=&new=&q=Elena 


&&& 


Grupul Psaltic al Episcopiei Caransebeşului - Paraclisul Sfinţilor împărați Cons- 
tantin şi Elena. A fost pus pentru prima dată pe note în limba română de Pr. 
Gheorghe 'Tistu; apare cu binecuvântarea Prea Sfinţitului Lucian, episcopul Caran- 
sebeşului. 

Paraclisul Sfintilor Imparati Constantin si Elena |: 


https://www.youtube.com/wateh?v=x7nN_MnsU6Q 


Paraclisul Sfintilor Imparati Constantin si Elena 13: 
https://www.youtube.com/watch?v=2AW _vt3OrEA 


Cosmin Mutascu - Paraclisul Sfintilor Imparati Constantin si Elena 1 - 13: 
https://www.youtube.com/QO mynucosmin/videos 


&&& 
[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 
Slavă Ţie, Dumnezeului nostru, Slavă ie! 
Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 


3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia! Aliluia! Aliluia! Slavă Ţie, Dumnezeule! (de 3 ori) 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Tropar: Chipul Crucii Tale pe cer văzându-l şi ca Pavel chemarea nu de la oameni 
luând, cel între împărați apostolul Tău, Doamne, împărăteasca cetate în mâinile Ta- 
le o a pus. Pe care păzeşte-o totdeauna în pace, pentru rugăciunile Născătoarei de 
Dumnezeu, Unule, lubitorule de oameni. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Cela ce pentru noi Te-ai născut din Fecioară şi răstignire ai răbdat Bunule, care cu 
moartea pe moarte ai prădat şi învierea ai arătat, ca un Dumnezeu, nu trece cu vede- 
rea pe cei ce i-ai zidit cu mâna Ta. Arată iubirea Ta de oameni, Milostive, primeşte 
pe Născătoarea de Dumnezeu, ceea ce Te-a născut pe Tine, care se roagă pentru noi 
şi mântuieşte, Mântuitorul nostru pe poporul cel deznădăjduit. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile le- 
rusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfinţilor împărați Constantin şi Elena, cei întocmai cu apostolii 


Cântarea | 


Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărțind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumnezeu. 


Stih: Sfinte împărate Constantin, roagă-te lui Dumnezeu pentru noi. 
Chipul Crucii văzându-l strălucind mai cu putere pe cerul inimii tale, ai lepădat tot 


întunericul necunoştinţei, iar acum cu razele rugăciunilor tale închipuie fericite, 
semnul biruinţei pe cerul sufletelor celor ce te laudă pe tine cu seninătate. 


Stih: Sfinte împărate Constantin, roagă-te lui Dumnezeu pentru noi. 

Cetatea împărătească s-a încins cu putere în vremea împărăției tale şi cu zidurile 
rugăciunilor tale s-a păzit de năvala ereticilor, pe care şi acum cu secera rugilor tale 
îi leapădă ca pe nişte neghine din țarina Vieţii. 


Stih: Slavă Tatălui şi Fiului şi Sfântului Duh. 


Numele Treimii celei de viaţă făcătoare s-a slăvit prin tine, cel ce te-ai arătat carte 
purtătoare a voinţei dumnezeieşti, pe care o arată şi nouă spre îndreptarea paşilor 
vieţii pe cărările mântuirii. 


Stih: Și acum şi pururea şi în vecii vecilor. Amin. 


Cetatea ta îți aduce cunună prea slăvită gătită din florile laudelor dumnezeieşti, pe 
care o primeşte cu bunăvoință, Maică prea curată a Domnului şi plineşte robilor tăi 
cererile cele mântuitoare. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu bu- 
curia mea, Cel ce n-ai lăsat sânurile părinteşti şi a noastră sărăcie ai cercetat-o. Pen- 
tru aceasta, cu profetul Avacum, strig către Tine: Slavă puterii Tale, iubitorule de 
oameni. 

Stih: Sfântă împărăteasă Elena, roagă-te lui Dumnezeu pentru noi. 

Cu evlavia pătrunzându-te, ai alergat cu dor pe urmele paşilor Mântuitorului şi 
bisericile zidite spre slava Treimii astăzi poartă pecetea mulțumiri tale; învred- 
niceşte-ne şi pe noi a ne face părtaşi bucuriei unirii cu Hristos întru legătura gân- 
dului smerit. 

Stih: Sfântă împărăteasă Elena, roagă-te lui Dumnezeu pentru noi. 

Vrednică ai fost de a purta Crucea ostenelilor spre întărirea poporului întru cre- 
dinţă, însă nu înceta rugându-te să purtăm şi noi cu vrednicie crucea necazurilor 
spre curățirea de păcate. 

Stih: Slavă Tatălui şi Fiului şi Sfântului Duh. 

Mâna cea nevăzută a Proniei te-a călăuzit pe cărările credinţei spre a deschide po- 
porului porțile îndurărilor dumnezeieşti, însă nouă mijloceşte-ne intrarea pe uşa 
mântuirii. 

Stih: Și acum şi pururea şi în vecii vecilor. Amin. 


Maică a Cuvântului, scrie-mi cuvânt de mântuire în cartea sufletului, ca să nu fiu cu 
aruncat în focul cel veşnic pentru multele însemnări ale păcatelor mele. 


Apoi aceste stihiri: 


Să încununăm cu dumnezeieşti cântări pe stâlpu Bisericii, pe cei ce s-au ostenit să 
păzească turma lui Hristos de toată înşelăciunea vrăjmaşilor, ca prin rugăciunile lor 
să ne izbăvească de toată răutatea potrivnicilor. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


Sedealna: Cetatea saltă şi îţi dăruieşte ţie Sfinte Constantine, cununa mulţumirii ei, 
căci o păzeşti neîncetat cu scutul rugăciunilor tale de toată viclenia vrăjmaşului ce- 
lui rău. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile des- 
fătărilor, am fost golit de har şi pentru răni zac gol; ci mă rog Ție, Mântuitorule, 
mântuieşte-mă! 

Stih: Sfinte împărate Constantin, roagă-te lui Dumnezeu pentru noi. 

Pe Maxenţiu, cel fără de socoteală ai biruit cu puterea Crucii, iar acum însemnezi 
pe cerul sufletelor noastre semnul binecuvântat al mântuirii spre întărirea în cre- 
dință. 

Stih: Sfinte împărate Constantin, roagă-te lui Dumnezeu pentru noi. 

Pe creştini ai veselit cu ale tale legi izvorâte din porunca iubirii lui Hristos, însă 
roagă-te să ne facem şi noi vrednici plinitori ai cuvântului dumnezeiesc spre izbă- 
virea din cursele vrăjmaşilor nevăzuţi. 

Stih: Slavă Tatălui şi Fiului şi Sfântului Duh. 

Pentru pacea Bisericii mult te-ai ostenit, fericite Constantine, iar acum în ceruri în 


Biserica cea triumfătoare odihnindu-te, roagă-te să ne facem şi noi vrednice slugi 
ale Cuvântului. 


Stih: Și acum şi pururea şi în vecii vecilor. Amin. 


Preacurată Fecioară, Cerul cel înţelegător al îngerilor, cu stelele virtuților tale lu- 
minează întunericul inimii mele şi mă mântuieşte. 


Cântarea a V-a 

Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei şi care slujesc somnului desfătărilor în patul pati- 
milor; Cel ce ţi-ai plecat capul pe Cruce şi Te-ai trezit de bunăvoie, micşorând Hri- 
stoase, noaptea păcatului, Cel ce eşti lumina dreptăţii. 


Stih: Sfântă împărăteasă Elena, roagă-te lui Dumnezeu pentru noi. 


Nu ai aflat odihnă inimii tale până ce nu ai descoperit Crucea Stăpânului, pe care 
arătându-o lumii, ai întărit-o în nădejde ca să slăvească pe Hristos neîncetat. 


Stih: Sfântă împărăteasă Elena, roagă-te lui Dumnezeu pentru noi. 

Nădejdea creştinilor, cu făclia rugăciunii tale luminează-mi calea mântuirii şi mă 
povăţuieşte către Izvorul vieţii, ca să-mi răcoresc arşița neputinţelor mele şi să salt 
îngereşte cu duh umilit. 

Stih: Slavă Tatălui şi Fiului şi Sfântului Duh. 

Cununa bine credincioaselor împărătese, cu razele virtuţilor tale împodobeşte scep- 
trurile celor ce conduc şi pe noi arată-ne stăpânitori peste patimi, ca pe tronul inimii 
să înălțăm gând umilit, strigând Treimii celei făcătoare de viaţă: „ Lumina şi Bu- 
curia noastră, slavă Ţie ! * 


Stih: Și acum şi pururea şi în vecii vecilor. Amin. 


Vindecă degrab Preacurată, neputinţa mea şi cercetării tale mă fă părtaş rugând pe 
Cel milostiv pentru sănătatea mea. 


Cântarea a VI-a 
Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca lona 


mă rog: Dumnezeule, din stricăciune scoate-mă. 


Stih: Sfinte împărate Constantin, roagă-te lui Dumnezeu pentru noi. 


Intărirea celor ce conduc şi pecetea cea strălucită a Ortodoxiei, mare împărate Con- 
stantin, întăreşte în dreapta credinţă pe cei ce cu frică de Dumnezeu cârmuiesc 
poporul cel binecredincios, ca întru pace toți să lucrăm faptele mântuirii. 


Stih: Sfinte împărate Constantin, roagă-te lui Dumnezeu pentru noi. 

Cu ploaia rugăciunii tale adapă pământul cel însetat al inimii mele şi cu izvoarele 
rugăciunii tale curăţeşte toată întinăciunea ereziilor din ogorul dreptei credinţe, prea 
fericite Constantin. 

Stih: Slavă Tatălui şi Fiului şi Sfântului Duh. 

Sobor de Dumnezeu sfinţit ai adunat în cetatea Niceei, ca să statornicească adevărul 
cel neschimbat şi cu adâncă evlavie te-ai plecat înaintea stâlpilor Bisericii, slăvind 
pe Cel ce i-a întărit pe ei în răbdarea prigonirilor pentru dreapta credinţă. 

Stih: Și acum şi pururea şi în vecii vecilor. Amin. 

Veseleşte-te, tu, Ceea ce ai născut pe Floarea mântuirii lumii, care cu mireasma da- 
rurilor Sale tot pământul l-a sfințit. 

Stihiri: 

Să încununăm cu dumnezeieşti cântări pe stâlpu Bisericii, pe cei ce s-au ostenit să 
păzească turma lui Hristos de toată înşelăciunea vrăjmaşilor, ca prin rugăciunile lor 


să ne izbăvească de toată răutatea potrivnicilor. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


Condac: Constantin astăzi, cu maica sa Elena, Crucea a arătat, lemnul cel prea cin- 
stit, care este ruşinea tuturor iudeilor şi arma credincioşilor împărați asupra celor 
potrivnici. Că pentru noi s-a arătat semn mare şi în războaie înfricoşător. 

Minunat este Dumnezeu întru sfinţii Săi, Dumnezeul lui Israel. 


Minunat este Dumnezeu întru sfinții Săi, Dumnezeul lui Israel. 


Sfinţilor celor ce sunt în pământul Lui. Minunate a făcut Domnul toate voile Sale 
întru dânşii. 


Minunat este Dumnezeu întru sfinții Săi, Dumnezeul lui Israel. 


Evanghelia dupa loan 


Adevărat, adevărat zic vouă: Cel ce nu intră pe uşă, în Staulul oilor, ci sare pe 
aiurea, acela este fur şi tâlhar. 

2. Iar cel ce intră prin uşă este păstorul oilor. 

3. Acestuia portarul îi deschide şi oile ascultă de glasul lui şi oile sale le cheamă 
pe nume şi le mână afară. 

4. Şi când le scoate afară pe toate ale sale, merge înaintea lor şi oile merg după 
el, căci cunosc glasul lui. 

5. Iar după un străin, ele nu vor merge, ci vor fugi de el, pentru că nu cunosc 
glasul lui. 

6. Această pildă le-a spus-o lisus, dar ei n-au înţeles ce înseamnă cuvintele Lui. 

7. A zis deci iarăşi lisus: Adevărat, adevărat zic vouă: Eu sunt uşa oilor. 

8. Toţi câţi au venit mai înainte de Mine Sunt furi şi tâlhari, dar oile nu i-au 
ascultat. 

9.Eu sunt uşa: de va intra cineva prin Mine, se va mântui şi va intra şi va ieşi şi 
păşune va afla. 


Slavă Tatălui şi Fiului şi Sfântului Duh. 


Pentru rugăciunile Sfinţilor Tăi împărați, Milostive, curăţeşte mulţimea gre- 
şelilor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulţimea gre- 
şelilor noastre. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Ca un soare aşezat pe tronul cel sfințit de Cuvântul ai fost Sfinte împărate Con- 
stantine, cu razele înţelepciunii tale bine ocârmuind pe cei de sub soare, care şi 
acum te cinstesc cu credinţă. 


(Mântuieşte, Dumnezeule, poporul Tău şi binecuvântează moştenirea Ta, cerce- 
tează lumea Ta cu milă şi cu îndurări, înalţă fruntea creştinilor ortodocşi şi trimite 
peste noi milele Tale cele bogate; pentru rugăciunile prea curatei Stăpânei noastre 
Născătoarei de Dumnezeu şi pururea Fecioarei Maria; cu puterea cinstitei şi de 
viață făcătoarei Cruci; cu ocrotirile cinstitelor, cereştilor netrupeşti Puteri; pentru 
rugăciunile cinstitului, măritului prooroc, Înaintemersătorului şi Botezătorului 
Ioan; ale Sfinţilor, măriţilor şi întru tot lăudaţilor apostoli; ale tuturor sfinților 
sfințiților ierarhi; ale sfinţilor, măriților şi bunilor biruitori mucenici, ale prea 
cuvioşilor şi de Dumnezeu purtătorilor părinților noştri, ale Sfinţilor (N), a căror 
pomenire o săvârşim, ale Sfinţilor împărați Constantin şi Elena, ale Sfinţilor şi 
drepţilor dumnezeieşti părinţi loachim şi Ana şi pentru ale tuturor sfinților, rugă- 
mu-ne, Mult-milostive Doamne, auzi-ne pe noi păcătoşii, care ne rugăm Ţie, şi ne 
miluieşte pe noi. 


Doamne, miluieşte (de 12 ori). 

Cu mila şi îndurările...) 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinților noştri! 

Stih: Sfântă împărăteasă Elena, roagă-te lui Dumnezeu pentru noi. 

Pe urmele paşilor Cuvântului ai alergat, voind a afla Crucea cea de viaţă purtătoare 
şi a te închina ei pentru aceasta, întinde-ne şi nouă mână de ajutor, ca să purtăm 
crucea noastră cu vrednicie. 

Stih: Sfântă împărăteasă Elena, roagă-te lui Dumnezeu pentru noi. 

Caută cu milostivire spre cei ce te cinstesc pe tine, prea fericită Elena, căci cu 
adevărat tu te-ai adăpat din izvorul bucuriei lui Hristos la aflarea Sfintei Cruci, iar 
acum te veseleşti întru lumina bucuriei celei veşnice. 


Stih: Slavă Tatălui şi Fiului şi Sfântului Duh. 


Preasfânta Treime S-a slăvit prin viaţa ta cea luminată de fapte bune, căci pe calea 
mântuirii ai mers cu adâncă evlavie, lăudând pe Hristos în veci. 


Stih: Și acum şi pururea şi în vecii vecilor. Amin. 


Caută din cer Preacurată, spre sufletele noastre necăjite şi opreşte viforul patimilor 
noastre spre a aduce întru pace slavă Treimii. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce eşti 
din fire nepătimitor. Pentru aceasta, Te rog Hristoase: Tămăduieşte ca un doctor pa- 
timile sufletului meu! 


Stih: Sfinte împărate Constantin, roagă-te lui Dumnezeu pentru noi. 


Cununa împăraţilor, stând înaintea tronului ceresc roagă-te să ne izbăvim noi de 
întunericul neştiinţei şi să ajungem la lumina înţelepciunii celei duhovniceşti. 


Stih: Sfinte împărate Constantin, roagă-te lui Dumnezeu pentru noi. 

Sfinţii apostoli ţi s-au arătat când erai pe patul bolii şi tămăduire de la Hristos ţi-au 
izvorât, însă acum şi tu, Sfinte Constantin, revarsă apele tămăduirilor celor cumplit 
istoviţi de focul bolilor sufleteşti şi trupeşti. 

Stih: Slavă Tatălui şi Fiului şi Sfântului Duh. 

Întru legătura păcii ne uneşte pe toţi prin rugăciunile tale, ca unul ce nu ai dat somn 
ochilor tăi până nu ai alungat viforul eresurilor lui Arie prin de Dumnezeu sfinţitul 
sobor. 


Stih: Și acum şi pururea şi în vecii vecilor. Amin. 


Tu, Preacurată, goneşti pornirea ispitei şi lovirea amarei primejdi deci pentru acea- 
sta te laud totdeauna. 


Cântarea a IX-a 
Irmos: Eva adică, prin păcatul neascultării, blestem înăuntru a adus, iar tu Fecioară 


de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toți te slăvim. 


Stih: Sfinţilor împărați Constantin şi Elena, rugaţi-vă lui Dumnezeu pentru noi. 


Cununa credincioşilor şi ai Bisericii stâlpi de nădejde, cei ce cu podoabele faptelor 
voaste celor bune aţi luminat toate laturile creştinătăţii, nu încetaţi a vă ruga pentru 
întărirea dreptei credinţe. 


Stih: Sfinţilor împărați Constantin şi Elena, rugaţi-vă lui Dumnezeu pentru noi. 


Masă duhovnicească astăzi întindeţi celor ce vă cinstesc pe voi cu credinţă, ca să nu 
mai flămânzim de pacea lui Hristos, ci întărind dragostea dintre noi, să slăvim pe 
Izvorul iubirii. 


Stih: Slavă Tatălui şi Fiului şi Sfântului Duh. 


Bisericile cele zidite prin osteneala voastră cu glasuri de cântări împodobesc prăz- 
nuirea noastră cea minunată, iar noi, cei ce suntem lăcaşuri întunecate de patimi, cu 
raza rugăciunilor voastre luminându-ne strigăm cu evlavie: „Sfinților împărați, nu 
încetaţi a face pomenire înaintea lui Hristos de cei ce cu evlavie vă cinstesc pe voi, 
ca să dobândim iertare de păcate şi să ne mântuim toţi! ” 


Stih: Și acum şi pururea şi în vecii vecilor. Amin. 


Împărăteasa îngerilor, caută cu milă spre cei ce te cinstesc pe tine şi zapisul păca- 
telor noastre îl rupe cu sulița rugăciunii tale. 


Cuvine-se cu adevărat să te fericim pe tine Născătoare de Dumnezeu, cea pu- 
rurea fericită şi prea nevinovată şi Maica Dumnezeului nostru. Ceea ce eşti mai 
cinstită decât Heruvimii şi mai Slăvită fără de asemănare decât Serafimii, care 
fără stricăciune pe Dumnezeu Cuvântul ai născut, pe tine, cea cu adevărat Năs- 
cătoare de Dumnezeu, te mărim. 


Ca nişte sfeşnice luminoase străluciți în Biserica lui Hristos, aducând lumina 
rugăciunii voastre înaintea Luminii celei neapuse, ca să se lumineze şi gândurile 
noastre cu adevărata cunoştinţă de Dumnezeu şi să ne arătăm şi noi făclii vii ale 
Înţelepciunii. 


Cununa vieţii celei nestricăcioase aţi dobândit de la Impăratul cel Nemuritor, 
înaintea căruia stând acum cu vrednicie, nu încetaţi a aduce jertfa rugăciunilor voa- 
stre pentru poporul cel credincios, ca toţi să ne mântuim. 


Cetele puterilor netrupeşti, cu Botezătorul, cu apostolii lui Hristos, cu Sfinţii împă- 
raţi Constantin şi Elena şi cu toţi Sfinţii împreună cu Născătoarea de Dumnezeu 
Maria, faceţi rugăciune ca să ne mântuim. 


Rugăciunea întâi 


Sfinţilor împărați Constantin şi Elena, după Dumnezeu şi Maica Domnului, voi 
sunteţi nădejdea noastră şi folositorii noştri; voi ne sunteţi nouă bucurie în vremea 
necazului, voi ne ocrotiţi în nevoi şi ne ajutaţi. 


Voi Sfintelor mănăstiri şi biserici le sunteți păzitori; pentru aceasta cădem înaintea 
voastră cu lacrimi, rugându-vă să nu încetaţi a ne ajuta nouă neputincioşilor, ci mij- 
lociți la Dumnezeu şi la prea curata lui Maică şi pururea Fecioara Maria, ca şi pe 
noi să ne păzească fără prihană şi pe toţi să ne întărească în credință, până la 
sfârşitul vieţii, spre mântuirea sufletelor noastre. 

Amin. 


Rugăciunea a doua 


Sfinţilor împărați Constantin şi Elena, cei ce sunteţi mai cinstiți decât toți împărații, 
aleşii lui Dumnezeu, căzând înaintea voastră cu lacrimi vă rugăm: Daţi-ne mângâ- 
iere şi nouă celor ce suntem în necazuri; voi sunteți mijlocitori Sfintei Treimi şi 
puteţi să ne ajutaţi nouă. 


Auziţi-ne şi pe noi acum, alungaţi de la noi necazurile şi nevoile ce vin asupra noa- 
stră în această vremelnică viaţă şi vindecaţi neputinţele noastre, tămăduiţi bolile 
noastre, potoliți răutatea noastră, izgoniți pe vrăjmaşii noştri văzuţi şi nevăzuțţi. 


Daţi-ne nouă ca în pace şi în linişte să trăim; ajutaţi-ne nouă cu sfintele voastre ru- 
găciuni. Pentru mântuirea sufletelor noastre faceţi milă cu noi acum, când cu frică 
şi cu umilinţă zicem către voi aşa: Bucuraţi-vă, părinții creştinilor. 

Amin. 


Outpustul. 

